Pecanwood-moord: Seun soek borgtog | Maroela Media
Mark Zinde (24), die seun van die voormalige TV-aanbieder Hope Zinde (50), sal na verwagting Vrydag in die Brits-landdroshof om borgtog aansoek doen.
Zinde is Maandag in dié hof geskik bevind om verhoor te word nadat hy psigiatriese waarneming in die Weskoppies-hospitaal in Pretoria ondergaan het.
Volgens die verslag wat aan die hof voorgelê is, is Zinde in staat om die hofverrigtinge te volg en 'n betekenisvolle bydrae te lewer. Die verslag sê ook hy is in staat om te besef sy optrede was verkeerd en het aan geen sielkundige afwyking gely toe hy na bewering sy ma vermoor het nie.
Francois Joubert, Zinde se regsverteenwoordiger, het aan die hof gesê hulle betwis die verslag, aangesien Zinde voor die hofsaak psigiatriese behandeling ondergaan het.
Wel op 24 behoort hy beslis te weet wat hy gedoen het. Hulle wil altyd agter hulle drug gewoontes weg kruip. Wees 'n man en vat verantwoordelikheid vir jou dade!